Արշակ Խաչիև

Արշակ Միքայելի Խաչիև (Խաչիկյան)  (նոյեմբերի 7, 1874, Բաքու - մարտի 13, 1935, Թբիլիսի), հայ բոլշևիկ հեղափոխական («պրոֆեսիոնալ հեղափոխական»), կուսակցական և խորհրդային աշխատող։ 

Հեղափոխական գործունեությունն սկսել է 1895 թվականից՝ Բաքվի տպարաններում։ Առաջին անգամ բանտարկվել է 1895 թվականին, հեղափոխական ագիտացիոն թռուցիկներ և մարքսիստական գրականություն տարածելու համար։ Հետագայում տարբեր քաղաքներում հեղափոխական ակտիվ գործունեություն ծավալելու համար բազմիցս (1903, 1904, 1906, 1910, 1913, 1915) բանտարկվել է։ 1918 թվականին Բաքվի կոմունայում գլխավորել է պոլիգրաֆարդյունաբերությունը։ 1921 թվականին գործուղվել է Հայաստան և նշանակվել աշխատանքի ու սոցապահովության ժողկոմ՝ միաժամանակ գլխավորելով Հայաստանի արհմիությունների խորհուրդը։ Անդրֆեդերացիայի կազմավորումից հետո Խաչիևը տեղափոխվել է Թբիլիսի և նշանակվել ԽՍՀՄ հաղորդակցության ճանապարհների ժողկոմատի Անդրկովկասյան երկաթուղու լիազորի տեղակալ, որտեղ և աշխատել է մինչև իր կյանքի վերջը։

Անձինք այբբենական կարգով
Հեղափոխականներ այբբենական կարգով
1874 ծնունդներ
Նոյեմբերի 7 ծնունդներ
1935 մահեր
Մարտի 13 մահեր
Հայ հեղափոխականներ